Ελισάβετ της Βυρτεμβέργης

Η Ελισάβετ (γερμ. Elisabet von Württemberg, 21 Απριλίου 1767 - 18 Φεβρουαρίου 1790) από τον Οίκο της Βυρτεμβέργης ήταν πριγκίπισσα της Βυρτεμβέργης και με τον γάμο της έγινε αρχιδούκισσα της Αυστρίας. 

Βιογραφία
Η Ελισάβετ Βιλελμίνη Λουίζα ήταν το όγδοο παιδί και η τρίτη κόρη του Φρειδερίκου Β΄ Ευγενίου της Βυρτεμβέργης και της Φρειδερίκης, κόρης του Φρειδερικου Γουλιέλμου του Βρανδεμβούργου-Σβετ.

Παντρεύτηκε τον Φραγκίσκο, Αρχιδούκα της Αυστρίας και Διάδοχο της Αγίας Ρωμαϊκής Αυτοκρατορίας στη Βιέννη. Το 1790 η Ελισάβετ γέννησε πρόωρα μια κόρη και απεβίωσε από επιπλοκές του τοκετού. Ενταφιάστηκε στην Αυτοκρατορική Κρύπτη στη Βιέννη.

Το ίδιο έτος ο Φραγκίσκος έκανε 2ο γάμο με τη Μαρία Θηρεσία των Βουρβόνων-Δύο Σικελιών. Το 1791 η κόρη τους πέθανε σε ηλικία 16 μηνών. Το 1792 ο Φραγκίσκος Β΄ έγινε αυτοκράτορας της Αγίας Ρωμαϊκής Αυτοκρατορίας και το 1808 και το 1816 έκανε άλλους δύο γάμους και απέκτησε συνολικά δώδεκα παιδιά.

Οικογένεια
Παντρεύτηκε το 1788 τον Φραγκίσκο, Αρχιδούκα και Διάδοχο της Αυστρίας. Απέκτησαν μια κόρη:
 Λουδοβίκα Ελισάβετ (1790 - 1791).

Πρόγονοι

Παραπομπές

Πηγές
 Brigitte Hamann: Die Habsburger, ein biographisches Lexikon. Verlag Carl Ueberreuter, Vienna, 1988

Κατηγορία:Οίκος της Βυρτεμβέργης
Κατηγορία:Δούκισσες της Βυρτεμβέργης
Κατηγορία:Πριγκίπισσες της Αυστρίας